Satelliidi igas orbiidipunktis saadakse üheaegselt Maa gravitatsioonivälja kõigi kolme  gradiendi väärtused: radiaalkomponent ning põik- ning pikiorbitaalsed komponendid. Nende kombineerimine annab kuus üksteist täiendavat gradiendikombinatsiooni: viis neist on sõltumatud, kuues kontrolliks. See võimaldabki gravitatsioonivälja andmeid oluliselt täpsustada ning resolutsiooni parendada. Satelliidi täpsed asukohad tuletatakse satelliidi pardal oleva GPS-seadme andmete geodeetilisest töötlusest.